Il-Parlament Ewropew għadda riżoluzzjoni li titratta l-assassinju ta' Daphne Caruana Galizia b'appoġġ qawwi ħafna ta' 635 MEP favur u 46 kontra. B'reazzjoni għall-adozzjoni tar-riżoluzzjoni, il-Membri Maltin tal-Parlament Ewropew fi ħdan il-Grupp tal-Partit Popolari Ewropew David Casa u Roberta Metsola, qalu li l-Gvern Malti ma jistax u m'għandux ikompli jinjora s-sejħiet magħmula mill-Parlament Ewropew. Il-mozzjoni sabet il-kritika ħarxa tal-MEP Alex Agius Il-Viċi President tal-Parlament Ewropew Roberta Metsola u l-Kwestur tal-Parlament Ewropew David Casa qalu li "l-messaġġ tagħna huwa li l-azzjonijiet tax-xibka kriminali ma jirrappreżentawx il-veru wiċċ ta' Malta. Dan il-messaġġ instema' hawnhekk fi Brussell. Din mhix l-ewwel darba li l-Parlament Ewropew qed jitlob lill-Gvern Malti biex jieħu azzjoni konkreta. Il-Prim Ministru Robert Abela issa għandu jmidd idejh, ixammar kmiemu u jimplimenta s-sejħiet tal-Parlament Ewropew." "Ir-riżoluzzjoni tagħmilha ċara li l-problema verà mhijiex il-poplu Malti, iżda l-Gvern li, mhux biss għandu uffiċjali għolja involuti f'korruzzjoni, ħasil ta' flus, serq ta' bank u qtil, iżda huwa l-istess Gvern li jipproteġi lil dawk kollha involuti f'tali atti kriminali," qalu Metsola u Casa.